IFFHS so‘nggi 10 yillikning eng yaxshi futbolchilari reytingini e’lon qildi

Xalqaro futbol tarixi va statistikasi federatsiyasi (IFFHS) so‘nggi o‘n yillikning eng yaxshi futbolchilari reytingini e’lon qildi.

Reyting 150 mamlakat vakillari orasida o‘tkazilgan so‘rovnoma orqali tuzildi. Unga ko‘ra birinchi o‘rin “Barselona” klubi va Argentina terma jamoasi hujumchisi Lionel Messiga nasib etdi.
“Yuventus”ning portugaliyalik forvardi Krishtianu Ronaldu ikkinchi pog‘onadan joy olgan bo‘lsa, “Barselona” sobiq yarim himoyachisi, hozirda “Vissel Kobe”da faoliyati yuritayotgan Andres Inyesta kuchli uchlikka yakun yasadi.
Top-10 lik bilan tanishing:
1. Lionel Messi (“Barselona”, Argentina).
2. Krishtianu Ronaldu (“Yuventus”, Portugaliya).
3. Andres Inesta (“Vissel Kobe”, Ispaniya).
4. Neymar (PSJ, Braziliya).
5. Serxio Ramos (“Real”, Ispaniya).
6. Manuel Noyer (“Bavariya”, Germaniya).
7. Robert Levandovski (“Bavariya”, Polsha).
8. Janluiji Buffon (“Yuventus”, Italiya).
9. Zlatan Ibragimovich (“Milan”, Shvetsiya).
10. Luka Modrich (“Real”, Xorvatiya).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!